ᑐᒃᑐ

ᑐᒃᑐ ᐱᕈᖅᓯᐊᖅ ᑐᖑᖅᑐᖅ ᑲᑲᒍᑎᖃᖅᖢᓂ ᓯᓕᐅᔭᖅᖢᓂ ᑐᒃᑑᖕᒥᔪᖅ.

 Tuktut iluani Inuinnait Pitquhianit 
Tuktut ilagiyauginnaqtangit Inuinnainut pitquhiat niqinnariblugulu. Qangaraalungmi, ilativut manirarmiutaugaluaqtut ingilraqatigivlugillu tuktut ikaaliraangat. Ublumi, tadja nunaqatigiiktumi nunaqaqtugut, huli malikhimavaktaqqut tuktut ingilraliraangat qanilrumi. Nattiqhiuruirnaqhigaangat nunguani Qiqaiyaluarvia, aliahuliqpakhuta tuktut nuiliraangat utiraangat nurriuliraangat. Tuktuttaraangat, tamaat niqait atuqtauvaktut. Niqait iluanilu niriyauvaktut, amingillu paniqhugit, halukhugillu aannuraaliuqpakhutik. Hivuani, tuktu tunnua ukiumi aturluaqhimavagaat niqikhangi uqquuqutigiyauvaktangit qulliup uqquuqutikhaat, nagyualu ingilrutiliuqhugulu anngutikhautikhamaat tuktunit. 

“Inuit qaffinit ublunganit tuktuhiuliqpaktut. Itqaumaliqpagatka angayuqaatka anguniaqpaktut. Uvani Taaqhivalirvia nunguani inuit tuktuhiuliqpaktut tuktut amia haatqiyaugamik aannuraaliuqpakhutik iluvuarutikhait. Ilaanilu uvani Niqiliqivingmi tuktuhiuliqpakhutik aannuraaliuqpakhutik tuktup aminga tulrutqiyaugamik.” - Frank Analok, Iqaluktuuq, 2001


Category:ᓯᓚᕐᔪᐊᒥᐅᑦ